CONVENIO COLECTIVO PARA O PERSOAL LABORAL DA ASOCIACIÓN "EIXO ATLÁNTICO DO NOROESTE PENINSULAR".
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios colectivos, 07/01/2016)

Visto o Acordo da Comisión Negociadora polo que se aproba o texto do convenio colectivo da Asociación Eixo Atlántico do Noroeste Peninsular, subscrito en representación da parte económica, por unha representación da asociación e da parte social, pola delegada de persoal, en data 31.01.2015. Primeiro.— Dito Convenio foi presentado na Xefatura Territorial de Vigo en data 18.09.2015. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.— Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010) Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución a Mesa Negociadora do mesmo. Este convenio será de aplicación a todo o persoal laboral do Eixo Atlántico do Noroeste Peninsular (en adiante Eixo) da provincia de Pontevedra, independentemente da duración e tipo de contrato en todo aquilo que non vaia en contra do réxime xurídico laboral aplicable á natureza da súa relación. O presente convenio entrará en vigor no momento da súa sinatura, con independencia da data de publicación no Boletín Oficial da Provincia. A súa vixencia será de dous anos naturais, prorrogándose tacitamente, de non mediar denuncia expresa das partes. O convenio regula e facilita o normal desenvolvemento das relacións de traballo do persoal do Eixo. Terase por nula e non por feita a renuncia por parte dos traballadores/as de calquera beneficio establecido neste convenio. Así mesmo, unha vez aplicado este, tacharase de nulidade e sen ningún efecto, calquera outro acordo, resolución ou cláusula que impliquen condicións menos beneficiosas para os/as empregados/as de carácter laboral. Como norma xeral, unha vez aplicado o convenio, todas as condicións establecidas, en caso de dúbida ou ambigüidade, en canto ó sentido e alcance, deberán ser interpretadas e aplicadas do xeito que resulte máis beneficioso para os/as empregados/as do Eixo. Antes de adoptar medidas disciplinarias ou actitudes conflictivas, as partes asinantes do convenio comprométense a esgotar a vía do diálogo, dentro da propia Asociación. No relativo ós dereitos e obrigas do persoal laboral do Eixo, estarase ó disposto pola lexislación vixente aplicable ó respecto.8. 1.—O Calendario laboral ordinario será o que se estableza legalmente.8.2.—Os días 24, e 31 de decembro serán inhábiles para todo o persoal, e considerados como días festivos para tódolos efectos. A xornada ordinaria de traballo establécese, en 35 horas semanais. Non obstante, manterase a xornada ordinaria de traballo, realizándose con carácter xeral, de lúns a venres, e de 8 horas a 15 horas. A xornada de verán establécese en 30 horas semanais. Durante o período comprendido entre o 15 de xuño e o 15 de setembro (ámbolos dous inclusive) quedará establecido o horario de verán; perante este tempo adiantarase a hora de saída do persoal nunha hora cada día (de 8 horas a 14 horas). Aínda tendo en conta que a quenda normal da xornada laboral do persoal do Eixo é continúa en horario de mañá, de 8.00 a 15.00 horas, o Eixo, a iniciativa propia ou por proposta dalgún dos seus servizos, poderá articular outras quendas de traballo, con carácter temporal ou permanente, con horario de tarde ou partido, en pro dunha mellor prestación de determinados servizos. Para o cambio da quenda normal o Eixo haberá de contar co acordo do representante legal dos traballadores para dita modificación. Con carácter excepcional poderanse conceder por parte do Eixo as adaptacións horarias temporais daqueles/as traballadores/as que o soliciten por causa persoal xustificada, tal e como se recolle no apartado 11.2. a) Todo o persoal en réxime de xornada continuada gozará dunha pausa de vinte minutos na xornada, computándose como de traballo efectivo. b) O tempo de traballo computarase de modo que tanto ó comezo como ó remate da xornada diaria, o/a traballador/a se atope no seu posto de traballo, considerándose como traballo efectivo aquel que sexa imprescindible para recoller, ordenar e gardar roupa, materiais e útiles de traballo. A mesma consideración terá o tempo utilizado para cumprir coas normas de seguridade e hixiene. c) Para o persoal que desenvolva a súa actividade en lugares de traballo non fixos ou itinerantes, o computo da xornada normal de traballo comezará a partir do momento de saída ó lugar de reunión, lugar de recollida ou Centro de control tanto na entrada como na saída do traballo.9.2.—A xornada do/a traballador/a con fillos de ata nove meses de idade reducirase nunha hora de traballo que poderá dividir en dúas fraccións por motivos de lactación. A muller, a vontade, poderá sustituir este dereito por unha reducción da súa xornada normal nunha hora coa mesma finalidade. No caso de traballaren pai e nai só un deles poderá beneficiarse da reducción da xornada sinalada. O mesmo dereito terán os/as traballadores/as no caso de adopción dun neno (ata os nove meses de idade). O/A traballador/a poderá partir a reducción da xornada, en dúas partes entre o principio e o final da xornada diaria. Con carácter xeral, non se contempla a realización de horas extraordinarias estructurais. Nembargantes cando os traballadores ou mandos intermedios do Eixo consideren necesario a realizacion das mesmas para o mellor desenvolvemento dos seus cometidos, poderan solicitar á dirección permiso para realizalas e o seu computo para ser compensadas con horas libres na mesma proporcion. A realización de traballos fóra da xornada ordinaria compensaranse con horas libres, a razón dunha hora por cada extraordinaria traballada. As horas de compensación acumularanse preferentemente ata chegar a completar xornadas laborais enteiras. En todo caso, o persoal terá dereito a dispoñer dos días ou horas libres de compensación no prazo dun ano seguinte á data da realización, mediante solicitude cursada ó superior/a correspondente. Cando os servizos extraordinarios se realicen en sábado, domingo, festivo ou de noite, compensaranse en todo caso con dúas horas por cada hora traballada. Cando por razóns especificas dalgún proxecto ou servizo do Eixo o persoal teña que acudir a reunións ou actividades en lugares ós que sexa necesario desprazarse e pernoctar, unicamente computarán como horas a compensar aquelas que se realicen a maiores da súa xornada habitual de traballo. En todo caso non computarán tempos de pernoctación, descanso e tempo libre Exclúense deste réxime aqueles/as traballadores/as no que no seu contrato se dispoña outro réxime, en relación os viaxes de traballo que lles correspondan realizar e o seu réxime de compensación. Nestes casos se estará ó disposto no contrato de traballo e/ou pactos entre o traballador e o Eixo. Calquera que sexa o réxime de organización do traballo de cada servizo, entre o final dunha xornada e o comezo da seguinte mediarán como mínimo 12 horas. Cando por respectar este mínimo de horas comece a xornada laboral máis tarde, computáranse as horas que se falten ó inicio da xornada como horas compensadas.10.1.—As vacacións anuais retribuídas serán de 30 días naturais por cada ano completo de servizo ou en forma proporcional ó tempo de servizos efectivos e gozaranse polas persoas traballadoras de xeito obrigatorio dentro do ano natural. Os correspondentes períodos vacacionais deberán ser compatibles coas necesidades do servizo. Por esta razón, debidamente xustificada, a xefatura de persoal poderá denegar determinadas solicitudes de vacacións ou poderá, excepcionalmente, establecer con carácter obrigatorio para os/as traballadores/as afectados por determinadas necesidades de servizo, un ou dous períodos de vacacións de 7 días naturais, que poderán ser consecutivos. Cando se aleguen necesidades do servizo para denegar o goce de vacacións nun período determinado, ditas necesidades deberán ser comunicadas ó interesado por escrito debidamente motivado. No suposto de traballadores/as cun período traballado inferior a un ano, e cando o número de días de vacacións resultante non sexan días completos, atenderase a opción máis beneficiosa para o/a traballador/a.10.3.—O plan de vacacións anuais será elaborado antes do 1 de maio de cada ano, de modo que cada traballador/a poida coñecer as datas que lle correspondan, polo menos, con dous meses de antelación á data do comezo daquelas.10.4.—Nos servizos onde poidan producirse colisión de intereses respecto ó goce das vacacións, organizaranse as quendas de forma obrigatoria, de xeito rotativo, comezando por aquelas persoas traballadoras que teñan fillos en idade escolar (menores de 14 anos) e en segundo lugar os de maior antigüidade.10.5.—As vacacións non poderán ser compensadas en metálico nin en todo nin en parte, agás cando no transcurso do ano se produza a extinción da relación de emprego do/a traballador/a ou sexa declarado/a este/a en situación de excedencia ou de suspensión de funcións e aínda non teña gozado ou completado na súa totalidade o goce do período vacacional.10.6.—O calendario anual de vacacións poderá ser modificado con carácter individualizado, trala solicitude dos/as interesados/as, sempre que non exista oposición, fundamentada en razóns obxectivas do servizo, e non se afecte a intereses de terceiros no ámbito das quendas establecidas.10.7.—A traballadora embarazada terá dereito a gozar das súas vacacións regulamentarias en períodos contiguos, anteriores ou posteriores, á baixa por maternidade. En todo caso, as vacacións gozaranse dentro do ano natural e só por necesidades do servizo, ou outros casos debidamente xustificados poderá autorizarse que parte se gocen durante o mes de xaneiro do ano seguinte. Sen prexuízo do disposto na lexislación vixente en cada momento, e en particular no disposto no artigo 37 ET (e outros concordantes) establecese o seguinte réxime de permisos: 11.—Os/As traballadoras/as poderán gozar dun permiso retribuído de 3 días laborais no seguinte caso: — O pai traballador en caso de nacemento de fillo/a, adopción ou acollemento.11.2.—Por enfermidade grave ou falecemento dun familiar, aplicaranse os seguintes permisos retribuídos, que terán efecto a partir do día seguinte de que se produza o feito: a) Pais, fillos/as, cónxuxe, irmáns e xenros ou noras, ou que convivan no domicilio familiar: 5 días naturais b) Netos/as, avós/as e sogros/as e tíos: 3 días naturais c) Curmáns, avós/as políticos/as e cuñados/as: 1 día natural. Cando con tal motivo o/a traballador/a necesite facer un desprazamento ó efecto o permiso poderá aumentarse nun día natural e cada caso. Ata o segundo grao de consanguinidade ou afinidade, parella de feito, convivente a) (acreditando tal situación): 3 días naturais, ata un máximo de 7 días retribuibles, supeditados neste caso á decisión da Secretaría xeral. b) Cando con tal motivo o/a traballador/a necesite facer un desprazamento ó efecto o permiso poderá aumentarse nun día natural. Para estes efectos considerase coma graves as enfermidades ou accidentes que cumpran os seguintes requisitos: a) No caso de enfermidade, que requira internamento hospitalario de ata 3 días. b) No caso de accidente, parte expedido por facultativo no que figure o prognóstico de grave ou moi grave. c) No caso de enfermidades ou accidentes que non teñan a consideración de graves, o permiso concederase exclusivamente cando se trate de persoas que convivan no domicilio do/a solicitante, (acreditando tal situación co Censo ou Padrón municipal e informe médico), e este xustifique que non existe no domicilio ningunha outra persoa que poida atender o enfermo. A duración deste permiso será de dous días. En casos excepcionais de enfermidade de familiares ata primeiro grado de consanguinidade ou persoas que convivan no domicilio do/a solicitante e afecten gravemente o normal desenvolvemento da vida familiar, a secretaría xeral poderá autorizar permisos, reducción de xornadas ou adaptación horaria da xornada (que deberá respectar o cumprimento da xornada ordinaria semanal e non levará compensación horaria de ningún tipo) en tanto se soluciona a situación.11.3.—Permiso para acompañamento á consulta médica a menores de 14 anos e maiores de 70 anos, ou familiares ata o primeiro grao de consanguinidade ou afinidade e que convivan no mesmo domicilio e parellas de feito e conviventes (acreditando tal situación) e que teñan unha discapacidade superior ó 33%, polo tempo necesario e debendo xustificarse con parte de asistencia á consulta.11.4.—Permiso por acudir a consultas, tratamentos e exploracións de tipo médico durante a xornada de traballo, os/as traballadores/as terán dereito a permiso, sempre que estea debidamente xustificado, e sempre que non se poida acudir fóra do horario de traballo. Quen por razón de garda legal, teña ó seu coidado directo algún menor de 12 anos, ou a un familiar hate o segundo grao de afinidade ou consanguinidade que por razóns de idade, accidente ou enfermidade non poda valerse por si mesmo, que non desempeñe ningunha actividade retribuída ou non perciban ingresos superiores ó salario mínimo interprofesional, terán dereito a unha reducción da xornada total ordinaria entre ó menos un oitavo e un máximo da metade da súa duración, sufrindo a conseguinte diminución proporcional das retribucións.11.5.—Por traslado de domicilio: 1 día natural.11.6.—Permiso para asistencia a exames finais ou parciais liberatorios, así coma probas selectivas, cando se trate de estudios encamiñados á obtención dun título oficial, académico ou profesional, 1 día, ampliándose polo tempo necesario e imprescindible cando se realicen fóra do termo municipal. Deberán ser autorizados polo/a director/a e deberán xustificarse cun certificado de asistencia no que conste a data de celebración e o tempo de duración, que deberá ser presentada nos cinco días seguintes á data de exame.11.7.—Permiso por asuntos persoais nove días ó ano, sen necesidade de xustificación, respectando sempre as necesidades do servizo. Non poderán acumularse ás vacacións, e deberá transcorrer un día hábil entre as vacacións un e outro período. Estes permisos deberán solicitarse á dirección cunha semana de anticipación.11.8.—Polo tempo preciso para cumprimento dun deber inescusable de carácter público ou persoal, comprendido o dereito de sufraxio activo. Para a realización destes obrigas os/as traballadores/as terán dereito ó permiso polo tempo necesario para o seu cumprimento.11.9.—Permisos non retribuídos Por asuntos propios poderanse conceder licencias sen retribuír, dunha duración determinada que non poderán exceder de tres meses cada dous anos. Deberanse solicitar á dirección cun mínimo de 15 días de anticipación. Sen prexuizo do disposto nos artigos 37, 48 bis, e concordantes do ET, establécense as seguintes normas: Por razón de matrimonio ou inscrición no rexistro de parellas de feito, o/a traballador/a terá dereito a unha licencia de 15 días naturais, que poderán sumarse ás vacacións anuais. a) O período de licencia por maternidade será de dezaseis semanas que se poderán utilizar con carácter pre ou pos – parto (excepto as seis semanas obrigatorias despois do parto), segundo a conveniencia da interesada. Se se producira parto múltiple a licencia alongarase dúas semanas máis por cada fillo a partir do segundo. b) De traballaren pai e nai, esta, ó iniciarse o período de descanso por maternidade, poderá optar por que o pai goce dunha parte determinada e ininterrompida do período de descanso posterior ó parto ben de xeito simultáneo ou sucesivo coa nai, agás que no momento da súa efectividade a incorporación ó traballo da nai supoña un risco para a súa saúde, e sen prexuízo das seis semanas inmediatamente posteriores ao parto, de descanso obrigatorio para a nai. O outro proxenitor poderá seguir facendo uso do período de suspensión por maternidade inicialmente cedido, ainda que no momento previsto para a reincorporación da nai ao traballo ésta atópese en situación de incpacidade temporal. No caso de goce simultáneo dos períodos de descanso, a suma deles non poderá exceder das dezaseis semanas previstas. c) A traballadora xestante terá dereito a ocupar durante o embarazo un posto de traballo ou xornada distinto/a ó seu, sempre que, segundo prescrición médica o posto de traballo habitual resulte nocivo para a súa saúde ou a do feto. Este cambio de posto de traballo non suporá modificación da súa categoría nin diminución dos seus dereitos económicos. Rematada a causa que motivou o cambio do posto de traballo, procederase á reincorporación ó seu destino orixinal. Tamén poderá ausentarse do traballo polo tempo necesario para a realización de exames prenatais e técnicas de preparación ó parto. d) Nos casos de adopción e acollemento pre – adoptivo, a licencia terá unha duración máxima de 16 semanas (ampliables no suposto de adopción ou acollemento múltiples en dúas semanas máis por cada menor a partires do segundo) contadas, a elección do/a traballadora, ben a partir da decisión administrativa ou xudicial de acollemento, ben a partir da resolución xudicial pola que se ven a constituír a adopción. No caso de que o pai e a nai traballen, o período da licencia distribuirase a opción do/a interesado/a, que poderán gozalo de forma simultánea ou sucesiva, sempre con períodos ininterrompidos e cos límites sinalados. No caso de goce simultáneo dos períodos de descanso, a suma deles non poderá exceder das dezaseis semanas previstas. a) Para asistencia a cursos de perfeccionamento profesional, impartidos por organismos competentes para a formación de persoal, cando se realicen fóra do Eixo e o contido deste estea directamente relacionado co posto de traballo ou a carreira profesional: ata 40 horas ó ano. b) Terán tamén a consideración de cursos, e polo tanto consumirán crédito, a asistencia a charlas, coloquios, conferencias, seminarios, etc., sempre que sexa solicitado polo traballador. Con cargo ó crédito horario para formación do que dispón anualmente cada persoa traballadora, computarase a reducción dunha hora da xornada para aquel persoal que asista a curso fóra da xornada normal de traballo. Para isto, será necesario solicitar o correspondente permiso coa conformidade de que as necesidades do servizo quedan cubertas. c) Poderá concederse licencia para realizar estudios ou cursos en materia directamente relacionada coa función pública, despois de solicitalo presentando no rexistro xeral e con fundamento na xustificación na súa asistencia e da necesidade ou non para o servizo que preste o/a traballador/a. No caso de que estes cursos, en ben do servizo, sexan de obrigada asistencia para o/a traballador/a e non se realicen dentro do horario de traballo, o/a traballador/a será compensado/a coas horas libres pertinentes. d) O Eixo establecerá un fondo para aformacion e reciclaxe dos seus traballadores que non poderá superar o 0.3 % do orzamento anual O persoal fixo, ou cunha antiguedade na Asociación dun ano, terá dereito a un período de excedencia, non superior a tres anos, para atende-lo coidado de cada fillo, tanto cando sexa por natureza ou por adopción, a contar dende a data de nacemento deste ou da adopción. Os sucesivos fillos darán dereito a un novo período de excedencia, que porá fin ó que se viñera gozando. Cando o pai e a nai traballen na mesma empresa, só un deles poderá exercitar este dereito. Tamén terán dereito a un período de excedencia, de duración non superior a dous anos, os traballadores para atender ó coidado dun familiar ata segundo grao de consanguinidade, parella de feito ou convivinte, que por razóns de idade, accidente, enfermidade ou discapacidade non poida valerse por si mesmo, e non desempeñe actividade retributiva. Para o resto de aplicacións se rexerá polo establecido no art.46 dos Estatutos dos Traballadores. Para os efectos de cotización na Seguridade Social estarase ó disposto no Real Decreto 2064/1995, de 22 de decembro, e normativa concordante. Estes contratos, regulados en el vixente artigo 15.1. b do Estatuto dos Traballadores, poderán ter unha duración máxima de 12 meses dentro dun período de 15 meses, contando a partir do momento en que se produzan ditas causas. A estructura retributiva do persoal laboral ó servizo do Eixo tenderá a unificarse baixo os seguintes conceptos retributivos: a) O soldo base, que se asigna en función de cada un dos grupos en que se organizan os corpos, escalas, clase ou categorías. b) As pagas extraordinarias, que serán de dúas ó ano por un importe mínimo cada unha delas dunha mensualidade do soldo, prorretearanse na nómina mensual.1.—O complemento de productividade está destinado a retribuír o especial rendemento, a actividade extraordinaria e o interese e iniciativa con que o/a traballador/a desempeñe o seu traballo.2.—As cantidades que perciba cada traballador/a por este concepto, serán de coñecemento público polos/as demais traballadores/as do Eixo 3.—O complemento de productividade non constitue un dereito consolidado senon que a sua retribucion será aprobada con carácter anual no inicio do ano, en funcion da situacion economica da empresa e dos recursos externos captados no exercicio anterior.1.—Comtémplase a existencia de dous niveis de xefatura: a) Xefatura de área: poderá ser desempeñada por calquera dos traballadores existentes no cadro de persoal da empresa, debendo ter coma mínimo a titulación de FPII, COU. A Xefatura é un posto de libre designación que será decidido polo Secretario/a Xeral. O Secretario Xeral tamén terá competencias exclusivas sobre o cese. As Xefaturas de área terán unha bolsa de horas de 70 horas anuais de libre designación para a empresa polo carácter específico do seu posto de traballo. A partir deste número de horas o resto se considerarán horas extras e se rexerán polo establecido no art 9.3 b) do presente convenio. b) Xefatura de sección: poderá ser desempeñada por calquera dos traballadores existentes no cadro de persoal da empresa. A xefatura de sección é un posto de libre designación que será decidido polo Secretario/a Xeral, a proposta da Xefatura de área competente. O Secretario Xeral será quen teña competencias exclusivas sobre o cese. a) Gastos de desprazamento: Terán a consideración de gastos de desprazamento aqueles ocasionados pola utilización de calquera medio de transporte por razón do servizo encomendado. Este concepto equivale a viaxar por conta da Entidade utilizando o medio de transporte que se determine, procurando que o desprazamento se efectúe por liñas regulares de transporte. b) Axudas de custo: Entenderanse por axuda de custo a cantidade que se pagará polos gastos orixinados cada día pola estancia e manutención fóra da residencia habitual por razóns de servizo. c) Indemnización especial: Defínese como a compensación que se corresponde polos danos, perdas ou gastos extraordinarios que se produzan sobre o patrimonio do/a empregado/a por razón dos servizos encomendados, sempre cando o dano non sexa consecuencia dun uso anormal de dito patrimonio. En todo caso, será precisa a instrucción dun expediente que xustifique e motive, suficientemente, tanto a encomendación do servizo, como a correcta realización do mesmo, así como o comportamento axustado integramente á legalidade por parte do traballador no cumprimento do servizo, e perante o feito causante do dano, perda ou gasto. Para o ano 2015, os salarios son os establecidos na tabla anexa. Para os anos sucesivos o incremento salarial será o IPC previsto de cada ano. Se a 31 de decembro de 2015, o IPC real de dito ano superase o IPC previsto polo Goberno, efectuarase unha actualización salarial no exceso sobre a citada cifra. Nos anos sucesivos aplicarase a mesma revisión. O cobro da nómina deberá efectuarse o día primeiro de cada mes. A nómina deberá conter tódolos datos persoais precisos e os conceptos retributivos detallados e en concreto, sempre de xeito claro, o importe bruto, as deduccións e o importe líquido, procurando a maior transparencia e claridade posibles. O/A traballador/a nesta situación cobrará a totalidade dos conceptos que lle corresponderían tal e como se realizase a súa xornada normal, sempre que se demostre fehacientemente a sua autenticidade e boa fe. En caso de dubida sobre a veracidade da baixa, a decision de complementar a prestacion da seguridade social, sera tomada por unha comisión integrada pola secretaría xeral e o/a representante dos traballadores. Os/as traballadores/as que presten os seus servizos no Eixo, serán clasificados segundo as seguintes categorías: a.—Secretario/a Xeral b.—Xefe/a de área a.—Tecnico/a I b.—Tecnico/a II c.—Técnico en prácticas a.—Administrativo/a. Oficial de Primeira b.—Administrativo/a. Oficial de Segunda c.—Auxiliar Administrativo/a. d.—Auxiliar Administrativo/a en prácticas. • Xefatura de sección • Asistente do/a Secretario/a Xeral 1.—O Eixo asumirá as posibles responsabilidades civís que puideran derivarse da prestación do servizo dos traballadores/as propios/as, excepto no caso de neglixencia debidamente probada. Para estes efectos a entidade deberá subscribir unha póliza que garanta unha cobertura adecuada por este concepto.2.—O Eixo concertará unha póliza de seguro colectivo de accidentes para os/as seus/súas traballadores/as, que cubra os riscos de morte e incapacidade laboral permanente. Os importes serán de: 3.—O Eixo poderá establecer a cobertura parcial dun fondo de pensións para os seus traballadores, sempre que a aportación económica total non supere o 1% do orzamento anual.1.—O persoal do Eixo poderá ser sancionado pola comisión das faltas tipificadas.2.—As faltas cometidas polos traballadores/as no exercicio dos seus cargos serán tipificadas según a lexislación vixente no país no que traballe.3.—En todo caso garántese a audiencia do/a interesado/a e a presentación pola súa parte das alegacións que estime oportunas ó longo do seu procedemento.1.—É de aplicación a normativa vixente en materia de saúde laboral, Lei de prevención de Riscos Laborais da Administración Central de España e Autonómica. O Eixo realizará ós seus traballadores unha revisión médica anual.1.—Están lexitimados/as para convocar reunións ou asembleas de persoal do Eixo, un grupo de traballadores cuxo número non sexa inferior ó 40 por cento do cadro de persoal.2.—A convocatoria formularse cunha antelación mínima de corenta e oito horas, salvo en casos excepcionais.3.—Sinalar a hora, lugar e data de realización.4.—Se no prazo de 24 horas seguintes á data na que se rexistrou a solicitude de autorización, a Secretaría do Eixo non formula obxeccións por escrito ó respecto, poderá realizarse sen outro requisito posterior.5.—As reunións e asembleas poderán ter carácter xeral ou realizarse por servizos, dependencias ou centros de traballo.6.—Non existirá ningún tipo de limitación para realizar reunións fóra da xornada de traballo, salvo a seguridade de instalacións e dependencias e que a súa realización teña lugar cando se atope abertos os lugares de reunión ou a súa apertura non supoña dificultades importantes.7.—Tamén poderán realizarse reunións e asembleas de traballadores/as dentro da xornada laboral, tendo en conta a seguinte táboa como límite: De conformidade co establecido no artigo 82.3 do ET, cando concorran causas económicas, técnicas, organizativas ou de produción, por acordo entre a empresa e os representantes dos traballadores lexitimados para negociar un convenio colectivo conforme ao previsto no artigo 87.1, poderase proceder, previo desenvolvemento dun período de consultas nos termos do artigo 41.4 do ET a inaplicar na empresa as condicións de traballo previstas neste convenio colectivo, que afecten ás seguintes materias: a.—Xornada de traballo. b.—Horario e a distribución do tempo de traballo. c.—Réxime de traballo a quendas. d.—Sistema de remuneración e contía salarial. e.—Sistema de traballo e rendemento. f.—Funcións, cando excedan dos límites previstos para a mobilidade funcional. g.—Melloras voluntarias da acción protectora da Seguridade Social. Enténdese que concorren causas económicas cando dos resultados da empresa despréndase unha situación económica negativa, en casos tales como a existencia de perdas actuais ou previstas, ou a diminución persistente do seu nivel de ingresos ordinarios ou vendas. En todo caso, entenderase que a diminución é persistente se durante dous trimestres consecutivos o nivel de ingresos ordinarios ou vendas de cada trimestre é inferior ao rexistrado no mesmo trimestre do ano anterior. Enténdese que concorren causas técnicas cando se produzan cambios, entre outros, no ámbito dos medios ou instrumentos de produción; causas organizativas cando se produzan cambios, entre outros, no ámbito dos sistemas e métodos de traballo do persoal ou no modo de organizar a produción, e causas produtivas cando se produzan cambios, entre outros, na demanda dos produtos ou servizos que a empresa pretende colocar no mercado. Nos supostos de ausencia de representación legal dos traballadores na empresa, estes poderán atribuír a súa representación a unha comisión designada conforme ao disposto no artigo 41.4 do ET. A solicitude de inaplicación iniciaraa o empresario, quen a comunicará á representación legal dos traballadores ou na súa ausencia, á comisión de traballadores designados segundo o previsto no artigo 41.4 do Estatuto dos Traballadores. A comunicación deberá facerse por escrito e nela incluiranse os seguintes documentos: Memoria explicativa das causas económicas, técnicas organizativas ou de produción que motivan a solicitude, na que se fará constar a situación económica e financeira da empresa e/ou técnica, organizativa ou de produción e a afectación ao mantemento do emprego, coa documentación legal pertinente. Así mesmo explicarán as medidas de carácter xeral que previsen para a viabilidade da empresa e o mantemento do emprego. Tras un período de consultas de quince días, as representacións da empresa e os traballadores adoptarán a resolución que proceda, que se comunicará á comisión paritaria deste convenio para a súa constancia. O acordo de inaplicación deberá determinar con exactitude as novas condicións de traballo aplicables á empresa e a súa duración, que non poderá prolongarse máis aló do momento en que resulte aplicable un novo convenio na devandita empresa. En caso de desacordo durante o período de consultas calquera das partes poderá someter a discrepancia á comisión do convenio, que dispoñerá dun prazo máximo de sete días para pronunciarse, a contar desde que a discrepancia fóselle exposta. Cando non se solicitou a intervención da Comisión ou esta non alcanzase un acordo, as partes deberán recorrer aos procedementos que se estableceron nos acordos interprofesionais de ámbito estatal ou autonómico, previstos no artigo 83 do ET, para liquidar de maneira efectiva as discrepancias xurdidas na negociación dos acordos a que se refire o artigo 82.3 do ET, incluído o compromiso previo de someter as discrepancias a unha arbitraxe vinculante. O acordo de inaplicación e a programación da recuperación das condicións salariais non poderán supoñer o incumprimento das obrigacións establecidas en convenio relativas á eliminación das discriminacións retributivas por razóns de xénero. A entrada en vigor do presente convenio terá carácter retroactivo de 1 de Xaneiro de 2015. En caso de disolucion do Eixo Atlantico, o personal laboral contratado en España, cunha antiguedade superior aos 10 anos na asociación será absorbido polos concellos galegos asociados, según procedimento a determinar. Vigo, 31 de Xaneiro de 2015.—O Presidente do Eixo Atlântico do Noroeste Peninsular, Carlos Negreira Souto (DNI.32.444.592-X).—A representante dos traballadores, Marta Cabanas Cal (DNI.36.173.263-J). Vigo, 16/12/2015.—O Xefe Territorial, Ignacio Rial Santomé.